stanford-oval/wikipedia huggingface dataset:
Henry Eeles Dresser
Elämäkerta

Henry Dresserin vanhemmat olivat pankinjohtaja ja liikemies Henry Dresser ja Eliza Ann Garbutt. Perhe muutti Leedsiin 1840–1841 ja sieltä Lontooseen 1846, missä Dresser vanhempi järjesteli Baltian sahatavarakauppoja yhdessä lankonsa Robert Garbuttin kanssa, joka teki kauppaa Hackmanin puutavaraliikkeen kanssa Viipurissa. Dresser vanhemmalla oli sahaliiketoimintaa myös Musquashin lähellä New Brunswickissä 1848. Isä halusi poikansa jatkavan suvun liiketoimia, ja lähetti hänet oppimaan saksaa Ahrensburgiin 1852 ja ruotsia Gävleen ja Uppsalaan 1854. Vuosina 1856–1858 Henry Eeles Dresser asui Viipurissa, viettäen aikaansa Hackmanin toimistossa opetellen suomea. Hän myös matkusteli Baltian rannikoilla useaan kertaan.
Dresser tarkkaili lintuja koko ikänsä, ja keräsi sekä linnunmunia että -nahkoja jo teini-iästä alkaen. Asuessaan Suomessa hän tarkkaili pesiviä tilhiä ja oli ensimmäinen englantilainen, joka keräsi tilhen munia kokoelmaansa. Tämä herätti suurta arvostusta englantilaisten lintutieteilijöiden keskuudessa. 1860-luvulla Dresser matkusteli Euroopassa ja kävi kahdesti isänsä sahalla New Brunswickissä. Yhdysvaltain sisällissodan aikana 1863 hän toimi kauppamatkustajana Teksasissa, ja keräsi samalla 400 linnunnahkaa. Hän julkaisi retkestä artikkeleita Ibiksessä 1865–1866.
Dresser oli Britannian lintutieteen johtavia henkilöitä. Hänet valittiin British Ornithologists' Unionin jäseneksi 1865 ja hän toimi seuran sihteerinä 1882–1888. Hän oli myös Lontoon Linnean - ja Zoological Societyn jäsen, ja American Ornithologists' Unionin kunniajäsen. Dresser tunsi kaikki aikansa johtavat lintutieteilijät, ja oli hyvä ystävä Alfred Newtonin, Thomas Littleton Powysin ja Alfred Russel Wallacen kanssa. Liiketoiminnassaan hän keskittyi teräkseen vuosina 1870–1910.
Dresser julkaisi kaikkiaan yli sata lintutieteellistä kirjoitusta. Hänen Manual of Palaearctic Birds (1902) oli aikansa merkittävä teos. Hän myös kustansi joitakin viimeisistä laajoista folioteoksista, muun muassa A History of the Birds of Europe (1871–1881, täydennysosa 1895–1896), The Eggs of the Birds of Europe (1905-1910) sekä tutkielmat mehiläissyöjistä (1884-1886) ja sininärhistä (1893).
Dresser muutti Englannista Cannesiin 1912 ja kuoli Monte Carlossa 1915. Hänen lintukokoelmansa oli sijoitettu Manchesterin museoon 1899 ja 1912 museo hankki hänen munakokoelmansa. Museossa säilytetään myös osaa Dresserin kirjeenvaihdosta ja päiväkirjoista.
Dresser nimesi linnuista joitakin alalajeja sekä tiibetintimalin (Babax waddelli).
Käännös suomeksi
Hillosokeri

Hillosokerista tehtyä hilloa
Hillosokeriin lisätään sitruunahappoa, joka toimii happamuudensäätöaineena.
Hillosokeri on säilöntään tarkoitettu erikoissokeri, jonka avulla voi valmistaa sakeaa ja hyvin säilyvää hilloa tai marmeladia. Hillosokeri sisältää kidesokerin lisäksi hedelmäpektiiniä, sitruunahappoa ja kaliumsorbaattia. Hedelmäpektiini hyytelöi marjoista keittämisen aikana irtoavan mehun, sitruunahappo toimii happamuudensäätöaineena ja kaliumsorbaatti lisää säilyvyyttä. Hillosokeria tarvitaan hillottaessa vähemmän kuin tavallista sokeria. Hillosokerilla tehty hillo säilyy ilman pakastusta. Hilloa keitettäessä hillosokerin vaikutus hillon kunnolliseen muodostumiseen on edellytyksenä riittävän pitkä keittoaika. Oikea aika on kuplimisen alkamisesta 10 minuuttia. Hilloissa riittävä hillosokerin määrä on noin 500g kiloa marjoja tai hedelmiä kohti.
Horst Mahler

Horst Mahler vuonna 2001.
Horst Mahler (s. 23. tammikuuta 1936 Haynau, Sleesia) on saksalainen asianajaja, joka on tunnettu nykyään erityisesti äärioikeistolaisten järjestöjen edustajana. 1970-luvulla hän puolestaan oli vasemmistoradikaalin RAF:n perustajajäseniä.
Mahler opiskeli oikeustiedettä Länsi-Berliinin Freie Universität -yliopistossa ja perusti asianajotoimiston 1964. Hän toimi muun muassa Andreas Baaderin ja Gudrun Ensslinin puolustusasianajajana. 1969 hän perusti yhdessä muun muassa Saksan vihreän puolueen nykyisen liittopäiväryhmän varapuheenjohtaja Hans-Christian Ströbelen kanssa Berliinin sosialistisen asianajajakollektiivin, joka toimi vuoteen 1979 saakka.
Vuodesta 1970 alkaen Mahler oli RAF:n jäsen. Hänet pidätettiin lokakuussa 1970. Tuolloin hänen asianajajanaan toimi Saksan entinen sisäministeri Otto Schily. Vankeusaikanaan Mahler erotettiin RAF:stä ideologisten erimielisyyksien takia. Mahler vapautettiin 1980. Vuonna 1987 hän sai korkeimman oikeuden päätöksellä asianajajan oikeutensa takaisin. Tässä prosessissa häntä edusti tuleva liittokansleri Gerhard Schröder.
2000-luvulle tullessa Mahler teki poliittisen täyskäännöksen liityttyään jyrkän nationalistiseen Nationaldemokratische Partei Deutschlands -puolueeseen, jonka asianajajana hän toimi vuoteen 2003 saakka, jolloin hän erosi puolueesta.
2003 Mahler perusti oman yhdistyksen "Yhdistys holokaustin kieltämisen vuoksi vainottujen kunnian palauttamiseksi" (Verein zur Rehabilitierung der wegen Bestreitens des Holocaust Verfolgten).
2004 Mahleria vastaan nostettiin syyte kansankiihotuksesta. Mahler oli yhdessä muiden aggressiivisen antisemitistisen ja rasistisen Deutsches Kolleg -ryhmän jäsenten kanssa vaatinut "kunnon ihmisten kansannousua", juutalaisten seurakuntien kieltämistä, turvapaikanhakijoiden maasta karkottamista sekä työttömien ulkomaalaisten maasta karkottamista. Mahler tuomittiin yhdeksän kuukauden vankeusrangaistukseen
Vuodesta 2003 alkaen Mahler on  esittänyt salaliittoteorioita Yhdysvaltain 11. syyskuuta 2001 tapahtuneista terrori-iskuista ja pitää tapahtumaa suunniteltuksi salaliitoksi" ja  ei usko että al-Qaida olisi ollut sen takana.
2009 Mahler tuomittiin kuudeksi vuodeksi vankeuteen holokaustin kieltämisestä. Eri syytekohtien ja aiempien tuomioitten kautta Mahlerin saama rangaistus piteni yhteensä 12 vuodeksi vankeutta.
Aiheesta muualla

http://www.deutsches-kolleg.org/ (Arkistoitu – Internet Archive)
Hip hop lindy

Hip hop lindy (myös ghetto swing tai hip hop swing) on swing-tanssi, joka on yhdistelmä hip hoppia ja lindy hoppia. Tanssin jalkatekniikka ja rytmi perustuvat hip hoppiin, kun taas paritanssille ominaiset kuviot tulevat suoraan perinteisistä swingtansseista. Tyyliltään hip hop lindy poikkeaa silti muista perinteisistä tansseista, koska sille on ominaista hiphopmainen energisyys ja rentous.
Hip hop lindyssä pojilla on viejän rooli, ja siinä opetellaan kuvioita, joita tanssitaan poikien haluamassa järjestyksessä. Mutta vaikka pojat vievät, niin tyttöjen rooli ei ole vain seurata. Tilaa omalle tulkinnalle jää rajattomasti.
Tanssia voidaan tanssia discoissa, koulubileissä ynnä muissa nuorisojuhlissa ja varusteiksi käyvät mitkä tahansa rennot vaatteet ja kengät, joissa on helppo liikkua.
Tanssin historiaa

Historia sijoittuu Yhdysvaltoihin, jossa nuoriso omaksui vaikutteita vanhoista swing-tansseista ja alkoi kehittää omaa tanssiaan, jota voitaisiin tanssia nykymusiikkiin. Tanssi on viiteenkymmeneen vuoteen ensimmäinen paritanssi, joka on kehittynyt senhetkisen nuorison keskuudessa ja jota tanssitaan nykymusiikkiin.
Hip house

| Hip house |
| --- | --- |
Alkuperä:  house, hip hop, acid house
Alkuperämaa:  Yhdysvallat
Kehittymisen ajankohta:  1980-luvun loppu
Tyypillisiä soittimia:  syntetisaattori, rumpukone, sekvensseri, koskettimet, sampleri
Kehittyneitä tyylilajeja / suuntauksia:  UK garage, eurodance
Hip house on elektronisen tanssimusiikin alalaji, joka yhdistelee aineksia housesta ja hip hopista. Se oli 1980-luvun lopulla varsin suosittua ja vaikutti siihen, että dance-musiikissa otettiin yleisemminkin käyttöön hip hop -tyylistä laulantaa.
Hip house syntyi 1980-luvulla Chicagossa ja New Yorkissa. Ensimmäisenä virallisena hip house -kappaleena pidetään kuitenkin usein brittiläisen Beatmastersin ”Rok Da Housea”, joka julkaistiin singlenä vuonna 1987.
Suomenkielistä hip house- musiikkia julkaisivat 1990-luvun alussa muun muassa Raptori, Hausmylly sekä MC Nikke T.
Tunnettuja hip house -kappaleita

”Get Busy” – Mr. Lee
”Hip House” – Fast Eddie
”I'll House You” – Jungle Brothers
”Let It Roll” – Doug Lazy
”Let's Get Hyped” – Kool Rock Steady
”Turn Up the Bass” – Tyree
”Who's in the House” – The Beatmasters
”Sexy and I Know It” – LMFAO
Himanka (täsmennyssivu)

Himanka on paikkakunta ja seuraavien henkilöiden sukunimi:
Himanka, entinen Suomen kunta, nykyisin Kalajokea
Sukunimi

Hanna Himanka (s. 1979), kokki ja ruokakirjailija
Juha Himanka (s. 1967), filosofi
Juhani Himanka (s. 1956), jalkapalloilija, jalkapallovalmentaja
Jussi Himanka (vuoteen 1961 Vilho Juhani Himanka, 1918–1987), Ylen kirjeenvaihtaja
Pekka Himanka (s. 1943), laulaja ja muusikko
Tuure Himanka (s. 1942), näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Histoni

Histoni on merkittävin kromatiinissa esiintyvä proteiini, jonka ympärille DNA kiertyy muodostaen nukleosomeja. Histoneita ei esiinny bakteereilla mutta kylläkin joillain arkeilla.
Histonin ydin koostuu neljästä eri proteiinista (H2A, H2B, H3, H4), joita on kutakin kaksi, sekä H1-proteiinista. H3 ja H4 proteiinit muodostavat tetrameerin, ja H2A ja H2B muodostavat kaksi identtistä dimeeriä. Histoni on hieman lieriön muotoinen. Sen korkeus on 6 nm ja halkaisija 11 nm. Histonin massa on 132 kilodaltonia
Histonien paikka kromosomissa ei ole täysin sattumanvarainen, vaan sitä ohjaavat geenisekvenssi ja kromosomin rakenne. Histonit pysyvät kiinni DNA:ssa myös transkription aikana, paitsi jos transkriptio on erittäin voimakasta.
Muut paikat, joissa DNA:ssa ei ole histoneja, ovat rakenteellisesti merkittäviä. Ne voivat olla muun muassa promoottoreita, muita transkription säätelytekijöitä, replikaation aloituspaikkoja tai sentromeerejä. Näissä paikoissa DNA:han kiinnittyneet proteiinit ovat syrjäyttäneet histonit.
Histonien asetylointi ja deasetylointi on geenin ekspression säätelytekijä. Deasetylointi liittyy transkription aloituksen estämiseen.
Hoitoseteli

Hoitoseteli on työnantajan tarjoama hoitoon kohdennettu henkilöstöetu. Hoitoseteli vastaa idealtaan lounasseteliä ja se antaa työntekijälle mahdollisuuden hoidattaa itseään, johon työnantaja antaa rahallista tukea.
Hoitosetelin käyttöä voidaan perustella sillä, että se mahdollistaa ennaltaehkäistä sairaspoissaoloja työnantajan kannalta ja työntekijälle se on omiaan parantamaan työssäviihtyvyyttä.
Suomessa eduskunta vahvisti liikuntasetelien verovapauden vuoden 2004 alusta lukien.
Aiheesta muualla

Suomen Hoitoseteli Oy (Arkistoitu – Internet Archive)
Hoitokokous (lääketiede)

Hoitokokous tarkoittaa lääketieteen piirissä tapaamista, jossa hoitohenkilökunta ja potilas yhdessä käyvät läpi hoidon tilannetta ja suunnittelevat tulevia toimenpiteitä. Mukana voi olla myös omaisia. Erityisesti psykiatrian ja geriatrian piirissä termi on yleisessä käytössä.
Aiheesta muualla

Artikkeli hoitokokouksesta (Arkistoitu – Internet Archive)
Honor 10 Lite

| Honor 10 Lite |
| --- | --- |
Valmistaja:  Huawei
Mitat:  154.8 × 73.6 × 8 mm
Paino:  162 g
Näyttö:  6,21 tuumaa
Näytön kuvatarkkuus:  1 080 × 2 340
Värien lukumäärä:  16M
Suoritin:  Kirin 710
Grafiikkapiiri:  Mali-G51 MP4
Keskusmuisti:  3/4/6 GB
Flash-muisti:  32/64/128 GB
Takakamera:  13+2 MP
Etukamera:  24 MP
Akku:  3 400 mAh
Muistikorttipaikka:  microSDXC
Infobox OKNimi-testi OK: 
Honor 10 Lite on Huawein valmistama matkapuhelin, jonka se julkaisi vuonna 2018.
Puhelimessa on 6,21 tuuman näyttö, jonka resoluutio on 1 080 × 2 340 pikseliä. Siinä on 16 miljoonaa väriä. Akun kapasiteetti on 3 400 milliampeerituntia. Puhelimessa on kaksi takakameraa: yksi 13 megapikselin ja toinen kahden megapikselin kamera. Puhelin on tehty muovista ja siinä on sormenjälkilukija takana. Sen paino on 162 grammaa. Sen käyttöjärjestelmä oli julkaisun aikana Android 9. Sen prosessori on Kirin 710 ja grafiikkapiiri Mali-G51 MP4. Puhelinta saa kolmella värivaihtoehdolla: mustana, sinivalkoisena ja safiirinvärisenä. Puhelimessa on kymmenen watin lataus. Puhelimessa ei ole langatonta latausta tai irrotettavaa akkua.
Historia (kaunokirjallisuus)

The History of Sir Charles Grandison. Samuel Richardson, 1753.
Historia (history) oli varhaismodernissa englannissa käytetty kaunokirjallisuuden genremääritelmä. Sillä kuvattiin sellaista proosamuotoista fiktiota, joka sijoittui menneeseen aikaan ja joka väitti kuvaavansa tarkasti ja luotettavasti todellisia tapahtumia.
Historia ymmärrettiin romaanista erilliseksi lajityypiksi, sillä romaanilla tarkoitettiin lähinnä aikalaisyleisölle tuttuun aikaan ja paikkaan sijoittuvaa realistista proosaa. Teoksen pituudella ei ollut väliä, eli novellimittainenkin teksti saattoi olla ”romaani”. Romaanista ja historiasta erillinen lajityyppi oli vielä romanssi, joka historian tavoin sijoittui menneisyyteen, mutta oli avoimen fantastinen ja seikkailullinen kertomus rakkaudesta ja sankarillisista urotöistä.
Siinä missä romanssigenre palautui keskiajan ritariromantiikkaan, kaunokirjallinen historia vertautui tieteelliseen historiankirjoitukseen ja sekoitti todellisia ja keksittyjä tapahtumia. Toden ja sepitteen rajaa hämmensi se, että aikakauden historiankirjoitus oli hyvin spekulatiivista ja tieteellinen käytäntö salli kerronnan täydentämisen tutkijan uskottaviksi katsomilla otaksumilla. Lisäksi historiankirjoitukselta edellytettiin kronologisessa järjestyksessä etenevää tarinallista narratiivia ja opettavaista sisältöä. Tieteellinen historiankirjoitus olikin tyylillisesti lähellä elämäkerran, muistelman ja romaanin kaltaisia genrejä. Vastaavasti kaunokirjallisuuden yläkäsitettä ei vielä ollut, vaan romaanikirjallisuus ymmärrettiin historiallisen elämäkerran sepitteelliseksi vastineeksi.
Kaunokirjallisuuden määritteleminen historiaksi yleistyi 1700-luvulla, kun tositarinoiksi väitettyjen romaanien ja romanssien esiinmarssi oli heikentänyt elämäkertojen uskottavuutta. Käytännössä genrerajat olivat kuitenkin hyvin epämääräisiä ja määritelmiä käytettiin usein keskenään ristiriitaisissa merkityksissä. Esimerkiksi Ephraim Chambersin Cyclopædia, or an Universal Dictionary of Arts and Sciences mainitsee historian eräänä merkityksenä romanssin: satumaisen mutta sisäisesti johdonmukaisen kuvauksen kirjailijan sepittämistä seikkailuista. Fiktion järjestelmällinen markkinointi joko tositarinoina tai käännöksinä vanhoista käsikirjoituslöydöistä hämärsi toden ja tarun rajaa entisestään. Myöskään tiede ja retoriikka eivät vielä olleet eriytyneet selvästi omiksi traditioikseen. Vuosisadan loppuun mennessä romaanikirjallisuuden ja historiankirjoituksen erot olivat kuitenkin muodostuneet jo varsin selkeiksi.
Historian kaunokirjalliseksi perilliseksi muotoutui nykyaikainen historiallinen romaani. Toisin kuin ”historia”, historiallinen romaani ei pelkästään sijoitu menneeseen vaan sen kuvaamat fiktiiviset tapahtumat nivoutuvat elimellisesti todellisen historian käännekohtiin. Tällaisen kirjallisuuden ajatellaan yleensä syntyneen vasta Ranskan suuren vallankumouksen (1789–1799) jälkeen, jolloin ymmärrettiin, että menneisyys ei ole pelkästään staattinen miljöö vaan maailma voi muuttua nopeasti ja radikaalisti.
Hawkins

Hawkins tarkoittaa muun muassa seuraavia:
Hawkins Island, saari Alaskan osavaltiossa Yhdysvalloissa
Hawkins-luokka (risteilijä), Britannian Kuninkaallisen laivaston risteilijäluokka
HMS Hawkins, Hawkins-luokan risteilijä
Mary Ann Hawkins, suomalainen yhtye
Sukunimi

Anthony Hope Hawkins, Anthony Hope (1863–1933), brittiläinen kirjailija
Augustus F. Hawkins (1907–2007), yhdysvaltalainen poliitikko
Barry Hawkins (s. 1979), englantilainen snooker-pelaaja
Cameron Hawkins (s. 1951), kanadalainen rock-muusikko
Cole Hawkins (s. 1991), yhdysvaltalainen näyttelijä
Coleman Hawkins (1904–1969), yhdysvaltalainen tenorisaksofonisti
Corey Hawkins (s. 1988), yhdysvaltalainen näyttelijä
Curt Hawkins (s. 1985), yhdysvaltalainen showpainija
Edwin Hawkins (1943–2018), yhdysvaltalainen gospelmuusikko
Erick Hawkins  (1909–1994), yhdysvaltalainen tanssija
Erskine Hawkins (1914–1993), yhdysvaltalainen jazzmuusikko
Fred Hawkins (1923–2014), yhdysvaltalainen golfpelaaja
Henry Hawkins (1817–1907), brittiläinen tuomari
Hersey Hawkins (s. 1966), yhdysvaltalainen koripalloilija
Jack Hawkins (1910–1973), brittiläinen näyttelijä
Jennifer Hawkins (s. 1973), australialainen missi
Jessica Hawkins (s. 1995), brittiläinen autourheilija ja stunt-ajaja
John Hawkins (1532–1595), englantilainen amiraali
José Hugo Garaycoa Hawkins (1930–2018), perulainen katolinen piispa
Justin Hawkins (s. 1977), brittiläinen muusikko
Patrick Hawkins (1970–1998), Fat Pat, yhdysvaltalainen hip hop -artisti
Paul Hawkins (1937–1969), australialainen formulakuljettaja
Paula Hawkins (1927–2009), yhdysvaltalainen poliitikko
Paula Hawkins (s. 1972), romaanista Nainen junassa tunnettu brittiläinen kirjailija
Ronnie Hawkins (1935–2022), yhdysvaltalainen rock and roll -muusikko
Sally Hawkins (s. 1976), brittiläinen näyttelijä
Screamin’ Jay Hawkins (1929–2000), yhdysvaltalainen muusikko
Sophie B. Hawkins (s. 1957), yhdysvaltalainen laulaja
Taylor Hawkins (1972–2022), yhdysvaltalainen rock -muusikko
Trip Hawkins (s. 1953), yhdysvaltalainen liikemies
Kuvitteellisia henkilöitä

D. L. Hawkins, televisiosarjassa Heroes
Honolulun sinfoniaorkesteri

Honolulun sinfoniaorkesteri (engl. Honolulu Symphony) on Havaijin osavaltiossa Yhdysvalloissa toimiva sinfoniaorkesteri. Henri Berger perusti sen vuonna 1900.
Honolulun sinfoniaorkesterin ylikapellimestarina on vuodesta 1996 alkaen toiminut Samuel Wong. Orkesteri esittää myös populaarimusiikkia Matt Catingubin johdolla.
Aiheesta muualla

Viralliset sivut (englanniksi)
Horsnesinvaara

Horsnesfjellet nähtynä Oterenista helmikuussa 2009
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 321 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Horsnesinvaara (norj. Horsnesfjellet) on Skandeihin kuuluva vuorenhuippu Omasvuonon kunnassa Pohjois-Norjassa. Huipun korkeus merenpinnan tasosta on 1 321 metriä.
Hullujen häkki

| Hullujen häkki> La Cage aux folles |
| --- | --- |

Ohjaaja:  Édouard Molinaro
Käsikirjoittaja:   Francis Veber  Édouard Molinaro 
Perustuu:  Jean Poiret’n näytelmään
Tuottaja:  Marcello Danon
Säveltäjä:  Ennio Morricone
Kuvaaja:  Armando Mannuzzi
Leikkaaja:   Robert Isnardon  Monique Isnardon 
Tuotantosuunnittelija:  Mario Garbuglia
Pukusuunnittelija:  Piero Tosi
Lavastaja:  Mario Garbuglia
Pääosat:   Ugo Tognazzi  Michel Serrault 
Valmistustiedot
Valmistusmaa:  Ranska, Italia
Tuotantoyhtiö:   Les Productions Artistes Associés  DA.MA. Produzione 
Levittäjä:  United Artists Netflix
Ensi-ilta:  1978, Suomessa 1979
Kesto:  92 min
Alkuperäiskieli:  italia ranska
Aiheesta muualla
IMDb 
Elonet
AllMovie
Infobox OKNimi-testi OK: 
Hullujen häkki (tv-esityksessä Narrien naimakaupat, La Cage aux folles) on Édouard Molinaron ohjaama italialais-ranskalainen komediaelokuva vuodelta 1978. Se perustuu Jean Poiret’n bulevardikomediaan, jota on Suomessa esitetty nimillä Herrat diivat ja Hupsujen häkki. Tarina kertoo revyyteatterin omistajamiehestä (Ugo Tognazzi) ja tämän elämänkumppanista, yrityksensä tähtiesiintyjänä toimivasta drag-artistimiehestä (Michel Serrault). Ensinmainitun poika on alkanut seurustella äärikonservatiivisen poliitikon tyttären kanssa, ja nyt tulevat appivanhemmat ovat tulossa ensivisiitille vävyehdokkaan vanhempien luo. Komiikkaa syntyy, kun miespari yrittää vierailun ajan teeskennellä tavanomaista heteroavioparia.
Elokuvalle myönnettiin parhaan vieraskielisen elokuvan Golden Globe -palkinto, ja se oli Oscar-ehdokkaana parhaan sovitetun käsikirjoituksen, parhaan ohjauksen ja parhaan puvustuksen sarjoissa.
Molinaron elokuvasta alkoi näytelmän tarinan valtava menestys sekä Euroopassa että erityisesti Yhdysvalloissa. Elokuva poiki kaksi eurooppalaista jatko-osaa, Narrit nailoneissa (1980) ja Narrien naimakauppa (1985) sekä yhdysvaltalaisversion Lainahöyhenissä (1996) ja jo 1980-luvun alussa samannimisen Broadway-musikaalin.
Hideki Irabu

| Hideki Irabu> 伊良部 秀輝 |
| --- | --- |

Henkilötiedot
Koko nimi:  Hideki Irabu 伊良部 秀輝
Syntynyt: 5. toukokuuta 1969 Hirara, Okinawan prefektuuri, Japani
Kuollut: 24. heinäkuuta 2011 (42 vuotta) Rancho Palos Verdes, Kalifornia, Yhdysvallat
Kansalaisuus:   Japani
Baseballpelaaja
Pelipaikka:  syöttäjä
Pituus:  193 cm
Paino:  109 kg
Pelaajaura
Seurajoukkueet
1988–1996 1997–1999 2000–2001 2002 2003–2004:  Chiba Lotte Marines New York Yankees Montreal Expos Texas Rangers Hanshin Tigers
Hideki Irabu (jap. 伊良部 秀輝, Irabu Hideki; 5. toukokuuta 1969 Hirara, Okinawan prefektuuri, Japani – 24. heinäkuuta 2011 Rancho Palos Verdes, Kalifornia, Yhdysvallat) oli japanilainen baseballpelaaja. Hänen pelipaikkansa oli syöttäjä.
Ammattilaisura

Irabu pelasi vuosina 1988–1996 kotimaansa NPB-liigan Chiba Lotte Marinesissa.
Vuosina 1997–2002 Irabu pelasi Pohjois-Amerikan MLB:ssä yhtenä liigan ensimmäisistä japanilaispelaajista. Hän voitti New York Yankeesissä kahdesti World Seriesin. Kokonaisuutena Irabun MLB-ura oli kuitenkin odotuksiin nähden pettymys, ja hän joutuikin usein yleisön, median sekä New Yorkin vuosinaan omistaja George Steinbrennerin hampaisiin.
Irabu palasi kaudelle 2003 takaisin Japanin NPB-liigaan ja lopetti seuraavan kauden jälkeen uransa. Hän yritti paluuta alasarjoissa vuonna 2009.
Kuolema

Irabu löydettiin hirttäytyneenä kotoaan 24. heinäkuuta 2011.
Hippokrates V ja VI

| Hippokrates> Ἱπποκράτης.Henkilötiedot |
| --- | --- |
Syntynyt: ? Kos
Ammatti:  lääkäreitä
Vanhemmat:  Thymbraios ja ?
Hippokrates (V) ja Hippokrates (VI) (m.kreik. Ἱπποκράτης, Hippokratēs; lat. Hippocrates) olivat antiikin kreikkalaisia lääkäreitä, jotka olivat kotoisin Kosilta ja kuuluivat asklepiadien sukuun. He olivat Sudan mukaan kummatkin Thymbraioksen poikia ja kirjoittivat lääketieteellisiä teoksia. Heidän ajoitustaan ei tunneta.
Hikaru Nakamura

| Hikaru Nakamura |
| --- | --- |

Henkilötiedot
Koko nimi:  Christopher Hikaru Nakamura
Syntynyt: 9. joulukuuta 1987 (ikä 36)
Kansalaisuus:   yhdysvaltalainen
Shakinpelaaja
Titteli:  suurmestari
Elo-luku:  2 802 (lokakuussa 2024) FIDE:n listan sijoitus 2.
Korkein Elo:  2 816 (lokakuussa 2015)
Aiheesta muualla
hikarunakamura.com
Christopher Hikaru Nakamura (s. 9. joulukuuta 1987) on yhdysvaltalainen shakin suurmestari ja viisinkertainen Yhdysvaltain mestari shakissa. Nakamura oli maailman shakkiliitto FIDE:n julkaisemilla virallisella ranking-listalla sijalla yksi pikashakissa ja nopeassa shakissa, kun virallinen listaus aloitettiin toukokuussa 2014. Vuonna 2022 Nakamurasta tuli shakki960-variantin toinen virallinen maailmanmestari.
Lapsuus ja uran alku

Nakamura syntyi Hirakatassa, Japanissa. Hänen isänsä oli syntyperältään japanilainen ja äiti yhdysvaltalainen. Perhe muutti Yhdysvaltoihin Nakamuran ollessa 2-vuotias. Hän aloitti shakin pelaamisen 7-vuotiaana, jolloin hänen valmentajanaan toimi isäpuolensa, FIDE-mestari Sunil Weeramantry.
10 vuoden ja 79 päivän ikäisenä Nakamurasta tuli USCF:n (Yhdysvaltojen shakkiliiton) shakkimestari nuorimpana koskaan.
Nakamurasta tuli 15 vuoden ja 79 päivän ikäisenä kaikkien aikojen nuorin yhdysvaltalainen suurmestari vuonna 2003. Ennätys oli aiemmin Bobby Fischerillä. Vuonna 2007 Fabiano Caruana onnistui rikkomaan Nakamuran ennätyksen.